Felipe III od Španije
<s>Filip III (; Madrid, 14. april 1578 — Madrid, 31. mart 1621) je bio kralj Španije i kralj Portugalije, gde je vladao kao Filip II.</s>

<s>Rođen je kao sin kralja Filipa II i njegove supruge Ane, koja je bila ćerka sestre Filipa II, Filip III je takođe u istoriji ostao poznat pod svojim nadimkom Pobožni.</s><s>Njegova supruga, Margarita Austrijska, ćerka Karla II Štajerskog, rodila je petoro dece.</s><s>Jedan od sinova, Filip IV, nasledio je Filipa III nakon njegove smrti 31. marta 1621. godine.</s><s>Jedna od ćerki Ana od Austrije (1601—1666) udata je za francuskog kralja Luja XIII, a druga Marija Ana (1606—1646) udata za Ferdinanda III Habzburškog.</s>

<s>Njegova vladavina predstavljala je početak dekadencije španskog carstva koje su do vrhunca moći doveli Karlo V i Filip II.</s>

<s>Filip je bio pre svega ljubitelj teatra i lova, i kao takav nije se mnogo interesovao za državničke poslove, te je brigu o tome predao u ruke vojvodi od Lerme, koji je opet, državničke obaveze preneo na svog potčinjrnog, Rodriga Kalederona.</s><s>Pod uticajem vojvode od Lerme, španski dvor se privremeno preselio u Valjadolid 1601. godine, da bi se u Madrid vratio 1606. godine.</s>

<s>Za vreme Filipove vladavine nastavljena su proterivanja španskih muslimana u Tunis i Maroko.</s><s>Godine 1609. 300,000 muslimana je bilo primorano napustiti Španiju.</s>

<s>Filip III je iskoristio priliku da potpiše mirovni sporazum sa novim engleskim kraljem, Džejmsom I, i okonča rat sa Engleskom koji su započeli njegov otac i Jakovljeva prethodnica, Elizabeta I. Rat je crpeo novac i Engleske i Španije još od 1585. godine, a okončan je Londonskim sporazumom u avgustu 1604. godine.</s>

<s>Filip je nakon smrti francuskog kralja Anrija IV okončao još jedan rat - sa Francuskom, i pružio pomoć Anrijevoj udovici, kraljici Mariji Mediči u borbi protiv francuskih protestanata.</s><s>Godine 1615. uredio je brak između svog sina i Marijine kćerke Elizabete, te brak između svoje kćerke Ane i Marijinog sina Luja XIII.</s>

<s>Umro je u Madridu 31. marta 1621. godine.</s>

<s>Literatura 
 Allen, Paul C. Felipe III y la Pax Hispánica, 1598-1621 : el fracaso de la gran estrategia.</s><s>Madrid : Alianza, D.L. 2001. .</s>

<s>Spoljašnje veze</s>

<s>Felipe III en Cervantesvirtual con enlaces</s>

<s>Španski vladari
Portugalski vladari
Asturijski monarsi
Vojvode Burgundije</s>

